b'\n_START_ARTICLE_\nBjelopavli\xc4\x87i\n_START_PARAGRAPH_\nBjelopavli\xc4\x87i (crnogor. \xc4\x87iril. \xd0\x91\xd1\x98\xd0\xb5\xd0\xbb\xd0\xbe\xd0\xbf\xd0\xb0\xd0\xb2\xd0\xbb\xd0\xb8\xd1\x9b\xd0\xb8) su crnogorsko pleme, jedno od sedam tzv. brdskih plemena. _NEWLINE_Sredi\xc5\xa1te suvremenih Bjelopavli\xc4\x87a je Danilovgrad._NEWLINE_U u\xc5\xbeoj unutarcrnogorskoj zemljopisnoj podjeli, Bjelopavli\xc4\x87i su Br\xc4\x91ani._NEWLINE_Koncem 18. st. Bjelopavli\xc4\x87i su se ujedinili sa drugim Crnogorcima._NEWLINE_Podrobniji \xc4\x8dlanak o temi: Bitka na Krusima\n_START_SECTION_\nPodrijetlo\n_START_PARAGRAPH_\nPrvi sa\xc4\x8duvani pomen o Bjelopavli\xc4\x87ima je iz 1411. a dokument o tome je nastao u Dubrovniku._NEWLINE_Bjelopavli\xc4\x87i potje\xc4\x8du od Bijelog Pavla, koji je prema legendi doselio iz Duka\xc4\x91ina, oblasti iz Metohije ili sjeverne Albaniji. Vjeruje se da je Bijeli Pavle bio etni\xc4\x8dki Albanac._NEWLINE_Prema legendi, Bijeli Pavle je imao dva sina: \xc5\xa0\xc4\x87epana i Mitra. _NEWLINE_Od \xc5\xa0\xc4\x87epana su u\xc5\xbea bjelopavli\xc4\x87ka bratstva Vra\xc5\xbeegrmci i Martini\xc4\x87i, a od Mitra su Petru\xc5\xa1inovi\xc4\x87i, Pavkovi\xc4\x87i, Matija\xc5\xa1evi\xc4\x87i, Toma\xc5\xa1evi\xc4\x87i, Kalezi\xc4\x87i._NEWLINE_Vjeruje se da se grob Bijelog Pavla nalazi u selu Gradac, kojeg naseljavaju  Jovanovi\xc4\x87i.\n_START_SECTION_\nVjera\n_START_PARAGRAPH_\nBjelopavli\xc4\x87i su pravoslavni, uglavnom slave Svetu Petku.'